**Likumprojekta “Par Vienošanos par Latvijas Republikas valdības un Eiropas Kosmosa aģentūras Eiropas sadarbības valsts līguma termiņa pagarināšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Par Vienošanos par Latvijas Republikas valdības un Eiropas Kosmosa aģentūras Eiropas sadarbības valsts līguma termiņa pagarināšanu” (turpmāk – vienošanās) izstrādāts, lai nodrošinātu Latvijas Republikas valdības un Eiropas Kosmosa aģentūras sadarbības tiesisko nepārtrauktību, ņemot vērā, ka 2020.gada 29.janvārī beidzas Latvijas Republikas valdības un Eiropas Kosmosa aģentūras Eiropas sadarbības valsts līguma (turpmāk – ESV līgums) darbības termiņš. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts sagatavots saskaņā ar ESV līguma 15. panta otro daļu, kas paredz iespēju ESV līguma darbības termiņu pagarināt ar pušu savstarpēju rakstveida vienošanos. Latvijas Republikas valdības un Eiropas Kosmosa aģentūras Asociētās dalībvalsts līguma (turpmāk – AD līgums) (Apstiprināts Ministru kabineta 2019.gada 6.novembra sēdē (prot. Nr. 52 24.§)) spēkā stāšanos nav iespējams nodrošināt līdz 2020.gada 29.janvārim, kad beidzas ESV līguma darbības termiņš. AD līgums vispirms ir jāapstiprina Eiropas Kosmosa aģentūras (turpmāk – EKA) Starptautisko lietu komitejā (turpmāk – IRC), EKA Administratīvajā un finanšu komitejā (turpmāk – AFC) un EKA padomē, kurai ir savs sanākšanas grafiks – tuvākā IRC notiks 2020.gada 22. – 23.janvārī, tuvākā AFC 2020.gada 13.februārī un tuvākā EKA padome 2020.gada 18. – 19.martā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar vienošanos tiks pagarināts ESV līguma darbības termiņš uz 6 mēnešiem līdz 2020.gada 29.jūlijam, tādejādi, nodrošinot Latvijas Republikas valdības un Eiropas Kosmosa aģentūras sadarbības tiesisko nepārtrauktību. Ņemot vērā, ka ESV līguma darbības termiņš noteikts līdz 2020.gada 29.janvārim, atbildes vēstuli nepieciešams nosūtīt Eiropas Kosmosa aģentūrai ne vēlāk, kā minētajā datumā. Atbildes vēstulē noteikts, ka vienošanās stāsies spēkā dienā, kad Eiropas Kosmosa aģentūra saņems paziņojumu no Latvijas Republikas valdības par iekšējo procedūru pabeigšanu, kas nepieciešamas, lai vienošanās stātos spēkā. Ņemot vērā, ka vienošanās mērķis ir ESV līguma termiņa pagarināšana un saskaņā ar 1969. gada 23. maija Vīnes konvencijas par starptautisko līgumu tiesībām 18. pantā noteikto pienākumu valstīm nevērsties pret līguma mērķi pirms līguma spēkā stāšanās pēc līgumu sastādošo dokumentu apmaiņas, nepieciešams virzīt Likumprojektu kā steidzamu, lai Vienošanās stātos spēkā pēc iespējas ātrāk, nosakot arī, ka likums stājas spēkā nākamajā dienā pēc tā izsludināšanas. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Republikas zinātniskie institūti un tajos nodarbinātie, uzņēmumi, izglītības iestādes, kā arī tajos studējošie un nodarbinātie, tai skaitā zinātnieki, pētnieki, inženieri, pētniecības tehniskais personāls, izglītojamie, pedagogi, akadēmiskais personāls. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums. |
| 3. | Administratīvo izmaksu monetārs novērtējums | Projekts šo jomu neskar. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Lai nodrošinātu ESV līguma termiņa pagarināšanu līdz 2020.gada 29.jūlijam, EKA 2020.gada 15.janvārī ir nosūtījusi izglītības un zinātnes ministrei apmaiņas vēstuli, ar kuru ir apstiprinājusi vienošanās noslēgšanas nepieciešamību. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | ESV līguma 15. panta otrā daļa paredz, ka ja tiek nolemts sadarbību turpināt, ESV līguma darbības termiņu var pagarināt ar pušu savstarpēju rakstveida vienošanos.  |
| 3. | Cita informācija |  Projekts šo jomu neskar. |

 |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, zinātniskie institūti, uzņēmumi un augstākās izglītības iestādes un citas iestādes savas kompetences ietvaros. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros.Jaunu institūciju izveide nav paredzēta.Esošo institūciju likvidācija, reorganizācija nav paredzēta. |
| 3. | Cita informācija | Nav |

Anotācijas III, IV un VI sadaļa – projekts šīs jomas neskar.

Iesniedzējs:

izglītības un zinātnes ministre Ilga Šuplinska

Vizē:

Valsts sekretāre Līga Lejiņa

Karolis, 67047996

kaspars.karolis@izm.gov.lv